Kartela Nifşa Nû ya Jalîsko
Kartela Nifşa Nû ya Jalîsko (bi kurte "KNNJ";  an jî CJNG, kartelekî narkotîkê ya li Meksîkê ye. Di sala 2010an de hate damezrandin, ku ji girtina El Chapo ya di sala 2016an de wekî kartela narkotîkê ya Meksîkê ya herî bi hêz tê hesibandin. KNNJ li parêzgeha Jalîsko ye. Nemesio Ruben Oseguera Cervantes (navê dizî El Mencho ) wekî damezrînerê CJNG û wekî serokê heyî tê hesibandin. Wezareta Xezîneyê ya Dewletên Yekbûyî di Nîsana 2015an de ew û CJNG wekî qaçaxçiyên narkotîkê yên navneteweyî destnîşan kir û ceza dan.

Dîrok 
Piştî kuştina Ignacio Coronel ji aliyê rayedarên ewlehiyê yên Meksîkê ve di Tîrmeha 2010an de, fraksîyona wî ya berê ji kartela Sinaloa veqetiya û ji vir şûnde navê xwe kir Cártel de Jalisco Nueva Generación.

Di îlona 2011an de, vîdyoyek li ser YouTube hate weşandin, ku tê de CJNG berpirsiyariya kuştina 35 Los Zetas li Veracruz girt ser xwe. Piştî çend rojan hêzên ewlehiyê term dîtin. Di Adara 2012an de, CJNG bi peyamek vîdyoyê ragihand ku ew ji bo serweriya li Michoacán bi kartela Knights Templar re şer dike. Heta havîna 2013an, tê gotin ku CJNG ji bo kartela Sinaloa xebitî. Di îlona 2013an de, CJNG hebûna xwe li Guanajuato bi riya Narcomanta ragihand.

Girtin 

 Di sala 2012an de, Eliot Alberto Radillo (navê kod: El Pancho) hate girtin. Tê gotin ku wî ji bo CJNG danûstendinên narkotîkê, xerckirin û şerê li dijî kartelên din ên narkotîkê organîze kiriye.

 Di Çileya 2014an de, Ruben Oseguera Gonzalez (navê kod: El Menchito), kurê El Mencho, ji aliyê hêzên ewlehiya leşkerî ve li Guadalajara hate girtin. Piştî 12 mehan, ew ji aliyê dadgehê ve ji ber îdiaya kêmbûna delîlan ji binçavkirina pêşwext hat berdan. roja 24 Di 1'ê Hezîrana 2015'an de dîsa li Zapopanê ji aliyê hêzên ewlekariya leşkerî ve hat girtin. Tê gotin ku ew Rêveberê Aborî û Hejmara 2 ya CJNG ye.
 Di Mijdara 2021an de, berpirsiyara darayî ya kartelê, Rosalinda González, jina El Mencho, li bajarê Zapopan hate girtin.

Resepsiyon 
Li gorî Koma Krîzê ya Navneteweyî di sala 2020an de, ne li Jalîsko û ne jî li dewletên din ên Meksîkîê, CJNG xwedî yekdestdariya karanîna hêzê nebû.

Girêdanên derve 

 Malpera Insightcrime: Kartela Nifşa Nû ya Jalîsko )

Çavkanî